CELEX: C2005/132/55
Language: fi
Date: 2005-05-28 00:00:00
Title: Asia T-124/05: David Tasin 2.3.2005 Euroopan yhteisöjen komissiota vastaan nostama kanne

28.5.2005   
            
            
               FI
            
            
               Euroopan unionin virallinen lehti
            
            
               C 132/30
            
         David Tasin 2.3.2005 Euroopan yhteisöjen komissiota vastaan nostama kanne
   (Asia T-124/05)
   (2005/C 132/55)
   Oikeudenkäyntikieli: ranska
   David Tas, Bryssel, on nostanut 2.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal.
   Kantaja vaatii, että ensimmäisen oikeusasteen tuomioistuin:
   
               —
            
            
               Kumoaa kilpailun EPSO/A/4/03 valintalautakunnan päätöksen olla hyväksymättä kantajaa kilpailun valintakokeisiin
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, jolla on yliopistollinen tutkintotodistus ”M.SC.in Business Administration”, oli hakijana kilpailussa EPSO/A/4/03, jonka tarkoituksena oli laatia varallaololuettelo palkkaluokan A 8 avustavista hallintovirkamiehistä tilintarkastuksen alalla. Hän riitauttaa kilpailun valintalautakunnan päätöksen olla hyväksymättä häntä kilpailuun sillä perusteella, että hänen yliopistollinen tutkintotodistuksensa ei täytä kilpailuilmoituksen edellytyksiä.
   Kantata vetoaa kanteensa tueksi siihen, että kilpailuilmoituksessa vahvistettuja kilpailuun hyväksymisen edellytyksiä on rikottu ja että on tehty ilmeinen arviointivirhe. Kantata väittää myös, että ainakin kahdella muulla hakijalla, jotka hyväksyttiin kilpailun valintakokeisiin, oli saman yliopiston saman tiedekunnan antama sama tutkintotodistus ja vetoaa tällä perusteella siihen, että yhdenvertaisen kohtelun periaatetta on on loukattu.